Begnen
Arabat droukveskañ gant parrezioù Bignon e Bro-Gwiniegi Naoned ha Benion e-kichen Gwern-Porc'hoed (su Bro-Sant-Maloù).

Begnen a zo ur gumun eus Breizh e Kanton Mourieg e departamant ar Mor-Bihan.

Douaroniezh

Anv 

 Erwan Vallerie (1995) ː  Bygnan, 1252; Bignan, 1333; 1387; Bingnen, 1421; Bignen, 1461; Biguan, 1630.

Ardamezioù

Brezhoneg

Ya d'ar brezhoneg 
 D'an 23 a viz Ebrel 2009 e oa bet votet ar garta Ya d'ar brezhoneg gant kuzul-kêr ar gumun.

Deskadurezh 
 Ar Brezoneg er Skol, 1934-1936: ar c'huzul-kêr a savas a-du gant ar mennad skignet gant al luskad Ar Brezoneg er Skol (ABES) evit kelennadurezh ar brezhoneg er skol.
 Klasoù divyezhek a zo eno abaoe 2000. 
 E distro-skol 2022 e oa 25 skoliad enskrivet er c'hlasoù divyezhek (12,4 % eus skolidi ar gumun evit a sell ouzh ar c'hentañ derez).

Istor

Dispac'h Gall 
 Melestradurezh: krouet e voe kumun Begnen e 1790. Gant al lezenn eus an 23 a viz Eost 1790 e voe lakaet da benn ur c'hanton, hini Begnen, gant peder c'humun ennañ: Begnen, Buelion, Sant-Aleustr ha Sant-Yann-Brevele; e Bann Josilin edo. Gant al lezenn eus an 8 pluviôse an IX (28 a viz Genver 1801), dezhi an titl loi portant réduction du nombre de justices de paix, e voe diskaret kanton Begnen ha lakaet Begnen e Kanton Sant-Yann-Brevele, bet krouet gant ar memes lezenn. Lakaet e oa bet Begnen en Arondisamant Ploermael bet krouet e 1800.

Krouet e voe kumun Kolpoù d'ar 4 a viz Even 1864 diwar lodennoù eus kumunioù Begnen, Gregam ha Sant-Yann-Brevele.

Brezel-bed kentañ: 148 gwaz eus ar gumun a gollas o buhez abalamour d'ar brezel, d.l.e. 5,60 % eus he foblañs e 1911; 
 Eil Brezel-bed: 
 d'ar 5 a viz Even e voe tapet 77 000 lur en ti-post gant tud armet eus ar Rezistañs.
 mervel a reas trizek den ag ar gumun abalamour d'ar brezel;
 Brezel Aljeria: daou waz a varvas.

Monumantoù ha traoù heverk 
 Monumant ar re varv.
 Iliz-parrez Sant Paol ha Sant Pêr
 Chapel Sant Lubin
 Chapel Santez-Noal pe chapel Itron Varia ar Bleuñv
 Chapel Itron Varia an Teir Feunteun pe chapel Sant Laorañs
 Chapel an Drinded
 Kastell pe maner Kergwehenneg
 Kastell Beaulieu

Emdroadur ar boblañs abaoe 1962

Melestradurezh

Tud brudet

Tud bet ganet eno 
 Pêr Gwilhmod, penn chouan, lesanvet "roue Begnen", 1 a viz Du 1759.
 Pierre Noury (1743-1804) a voe person Begnen betek an Dispac'h gall. Kalz enskrivadurioù brezhonek a zo er gomun a-drugarez dezhañ, pergen, unan vras war dalbenn an iliz: "Meuleudi da Zoue".

Tud bet o chom eno 
 Maurice Quentin (1920-2013), marc'hhouarner breizhat.

Ardamezegh ar familhoù

Gevelliñ

Liammoù diavaez 

 Begnen war lec'hienn Geobreizh
 Lec'hienn ofisiel an ti-kêr

Dave ha notennoù 

Kumunioù ar Mor-Bihan
Kumunioù Bro Wened
Kumunioù bet krouet er Mor-Bihan e 1790
Ar Brezoneg er Skol
Argant tapet e tiez-post ar Mor-Bihan gant tud eus ar Rezistañs e 1944